CELEX: 32007D0598
Language: mt
Date: 2007-08-28 00:00:00
Title: 2007/598/KE: Deċiżjoni tal-Kummissjoni tat- 28 ta’ Awwissu 2007 dwar il-miżuri biex jiġi evitat it-tixrid ta’ influwenza tat-tjur ta’ patoġeniċità għolja fost għasafar oħra maqbudin li jinżammu fiż-zoos u f’korpi, istituti jew ċentri approvati fl-Istati Membri (notifikata taħt id-dokument numru C(2007) 3987) (Test b’relevanza għaż-ŻEE)

1.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 230/20
            
         DEĊIŻJONI TAL-KUMMISSJONI
   tat-28 ta’ Awwissu 2007
   dwar il-miżuri biex jiġi evitat it-tixrid ta’ influwenza tat-tjur ta’ patoġeniċità għolja fost għasafar oħra maqbudin li jinżammu fiż-zoos u f’korpi, istituti jew ċentri approvati fl-Istati Membri
   (notifikata taħt id-dokument numru C(2007) 3987)
   (Test b’relevanza għaż-ŻEE)
   (2007/598/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi r-rekwiżiti dwar is-saħħa ta’ l-annimali li jirregolaw il-kummerċ u l-importazzjoni fil-Komunità ta’ annimali, semen, ova u embrijuni li mhumiex suġġetti għar-rekwiżiti ta’ saħħa ta’ l-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b’mod partikolari l-ewwel paragrafu ta’ l-Artikolu 22 tagħha,
   Wara li kkunsidrat id-Direttiva tal-Kunsill 2005/94/KE ta’ l-20 ta’ Diċembru 2005 dwar miżuri Komunitarji għall-kontroll ta’ l-influwenza tat-tjur u li tirrevoka d-Direttiva 92/40/KEE (2), u b’mod partikolari l-Artikoli 56(3), 57(2) u 63(3) tagħha,
   Billi:
   
               (1)
            
            
               Id-Direttiva 2005/94/KE tistipula ċerti miżuri preventivi dwar is-sorveljanza u s-sejba minn kmieni ta’ l-influwenza tat-tjur u l-miżuri ta’ kontroll minimu li għandhom jiġu applikati fil-każ li din il-marda tfaqqa' fost it-tjur jew l-għasafar oħra maqbudin.
            
         
               (2)
            
            
               Id-Direttiva 2005/94/KE tistipula wkoll regoli għall-introduzzjoni ta’ tilqim preventiv kontra l-influwenza tat-tjur fuq tjur u għasafar oħra maqbudin, bħalma huma għasafar oħra maqbudin li jinżammu fiż-zoos u f’korpi, istituti jew ċentri approvati, u tipprovdi għal regoli dettaljati għalihom li għandhom jiġu stabbiliti mill-Kummissjoni. Din id-Direttiva tipprovdi wkoll għas-sottomissjoni mill-Istati Membri lill-Kummissjoni għall-approvazzjoni tal-pjanijiet tagħhom ta’ tilqim preventiv għat-tjur jew għal għasafar oħra maqbudin.
            
         
               (3)
            
            
               Id-Deċiżjoni tal-Kummissjoni 2006/474/KE tas-6 ta’ Lulju 2006 dwar il-miżuri biex jiġi evitat it-tixrid ta’ influwenza tat-tjur ta’ patoġeniċità għolja kkawżata mill-vajrus A ta’ l-influwenza tas-sottotip H5N1 ma’ l-għasafar li jinżammu fiż-zoos u f’korpi, istituti u ċentri approvati fl-Istati Membri u li tirrevoka d-Deċiżjoni 2005/744/KE (3), tistipula regoli biex tipprevjeni t-tixrid ta’ influwenza tat-tjur ikkawżata mill-vajrus A ta’ l-influwenza ta’ patoġeniċità għolja tas-sottotip H5N1 minn għasafar li jgħixu fl-ambjent naturali għal għasafar li jinżammu fiż-zoos u f’korpi, istituti jew ċentri approvati. Din tistipula wkoll regoli għat-tilqim ta’ l-għasafar li jinżammu fiż-zoos u f’korpi, istituti jew ċentri approvati u tipprovdi għal regoli dettaljati għas-sottomissjoni mill-Istati Membri lill-Kummissjoni tal-pjanijiet tagħhom ta’ tilqim.
            
         
               (4)
            
            
               Għall-għanijiet ta’ tilqim preventiv bħal dan, għandhom jintużaw biss vaċċini awtorizzati skond id-Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità rigward il-prodotti mediċinali veterinarji (4) jew ir-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u għall-użu veterinarju u li jistabbilixxi l-Aġenzija Ewropea għall-Mediċini (5).
            
         
               (5)
            
            
               Id-Direttiva tal-Kunsill 1999/22/KE tad-29 ta’ Marzu 1999 dwar iż-żamma ta’ annimali selvaġġi fiż-zoos (6) tiddefinixxi zoos li huma koperti minn din id-Direttiva. Fl-interess tal-konsistenza tal-leġiżlazzjoni Komunitarja, din id-definizzjoni għandha titqies għall-għanijiet ta’ din id-Deċiżjoni.
            
         
               (6)
            
            
               Skond id-Deċiżjoni 2006/474/KE, il-Kummissjoni approvat 17-il pjan ta’ tilqim preventiv imressqa mill-Istati Membri kontra l-influwenza tat-tjur għal għasafar li jinżammu fiż-zoos. Il-pjanijiet ta’ tilqim ġew implimentati minn 14-il Stat Membru. B’mod ġenerali ma ġew osservati l-ebda reazzjonijiet avversi fi kważi 45 000 għasfur u ħafna mill-ispeċi ta’ l-għasafar ipproduċew reazzjoni immunitarja sinifikanti wara li ġew imlaqqma darbtejn bil-vaċċini użati.
            
         
               (7)
            
            
               Barra minn hekk, l-esperjenza miksuba matul l-aħħar kampanja ta’ tilqim u l-opinjonijiet tal-Bord Xjentifiku dwar is-Saħħa ta’ l-Annimali u l-Benessri ta’ l-Annimali ta’ l-Awtorità Ewropea dwar is-Sigurtà fl-Ikel ta’ l-1 ta’ Frar 2007 dwar it-tilqim preventiv ta’ għasafar taż-zoos kontra l-influwenza tat-tjur tas-sottotipi H5 u H7 u tal-11 ta’ Mejju 2007 dwar it-tilqim ta’ tjur ta’ l-irziezet u għasafar maqbudin, juru li huwa xieraq li jitwessa’ l-ambitu tal-pjanijiet ta’ tilqim preventiv għal kull influwenza tat-tjur ta’ patoġeniċità għolja tas-sottotipi H5 u H7, u b’hekk jitqiesu r-riskji kkawżati minn għasafar migratorji selvaġġi li ġejjin minn żoni fejn iseħħu każijiet ta’ influwenza tat-tjur f'għasafar selvaġġi jew tifqigħat fit-tjur u f’każ li sseħħ tifqigħa fit-tjur fl-istess Stat Membru, fi Stat Membru ġar jew f’pajjiż terz li tista’ toħloq periklu għas-saħħa ta’ l-għasafar li jinżammu fiż-zoos u f’korpi, istituti jew ċentri approvati.
            
         
               (8)
            
            
               Barra minn hekk ir-rekwiżiti amministrattivi għall-approvazzjoni u għall-implimentazzjoni ta’ pjanijiet ta’ tilqim preventiv għandhom jiġu emendati, sakemm ma jkunux ta’ periklu għall-kontroll tal-mard. Għaldaqstant, fid-Deċiżjoni attwali għandhom jitqiesu r-rekwiżiti li jħaffu l-piż amministrattiv.
            
         
               (9)
            
            
               Huwa xieraq ukoll li jitqiesu ċerti pjanijiet ta’ tilqim preventiv li ġew approvati skond id-Deċiżjoni 2006/474/KE bħala approvati għall-għanijiet tad-Deċiżjoni attwali. Għaldaqstant, dawn il-pjanijiet għandhom jitniżżlu fl-Anness III tad-Deċiżjoni attwali.
            
         
               (10)
            
            
               Sa mid-data ta’ l-adozzjoni tad-Deċiżjoni 2006/474/KE, ċerti Stati Membri ressqu pjanijiet ta’ tilqim preventiv għall-approvazzjoni skond ir-rekwiżiti ta’ din id-Deċiżjoni. Dawn l-Istati Membri ġew mgħarrfa bir-rekwiżiti stabbiliti fid-Deċiżjoni attwali. Peress li dawn il-pjanijiet jikkonformaw ukoll mar-rekwiżiti tad-Deċiżjoni attwali, għandhom jiġu approvati u mniżżla fl-Anness III tagħha.
            
         
               (11)
            
            
               Għal raġunijiet ta’ ċarezza huwa xieraq li d-Deċiżjoni 2006/474/KE tiġi rrevokata u sostitwita b’din id-Deċiżjoni.
            
         
               (12)
            
            
               Il-miżuri previsti f’din id-Deċiżjoni huma fi qbil ma’ l-opinjoni tal-Kumitat Permanenti dwar il-Katina Alimentari u Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Is-suġġett u l-ambitu
   Din id-Deċiżjoni tistipula regoli dettaljati:
   
               (a)
            
            
               li għandhom jiġu applikati sabiex jiġi evitat it-tixrid tal-vajrus ta’ l-influwenza tat-tjur ta’ patoġeniċità għolja minn għasafar li jgħixu fl-ambjent naturali jew minn tifqigħat fit-tjur jew għasafar oħra maqbudin, għal għasafar oħra maqbudin li jinżammu fiż-zoos u f’korpi, istituti jew ċentri approvati;
            
         
               (b)
            
            
               għat-tilqim preventiv ta’ għasafar oħra maqbudin li jinżammu fiż-zoos u f’korpi, istituti jew ċentri approvati.
            
         Artikolu 2
   Definizzjonijiet
   Għall-finijiet ta’ din id-Deċiżjoni, id-definizzjonijiet li ġejjin għandhom japplikaw:
   
               (a)
            
            
               id-definizzjonijiet fl-Artikolu 2 tad-Direttiva 2005/94/KE;
            
         
               (b)
            
            
               id-definizzjoni ta’ zoos fl-Artikolu 2 tad-Direttiva 1999/22/KE;
            
         
               (c)
            
            
               id-definizzjoni ta’ korpi, istituti jew ċentri approvati fl-Artikolu 2(1)(c) tad-Direttiva 92/65/KEE.
            
         Artikolu 3
   Miżuri biex jitnaqqas ir-riskju ta’ trażmissjoni ta’ influwenza tat-tjur ta’ patoġeniċità għolja
   1.   L-Istati Membri għandhom jieħdu miżuri xierqa u prattikabbli biex inaqqsu r-riskju ta’ trażmissjoni ta’ influwenza tat-tjur ta’ patoġeniċità għolja minn għasafar li jgħixu fl-ambjent naturali għal għasafar oħra maqbudin li jinżammu fiż-zoos u f’korpi, istituti jew ċentri approvati, filwaqt li jqisu l-kriterji u l-fatturi ta’ riskju stabbiliti fl-Anness I.
   2.   Il-paragrafu 1 għandu japplika wkoll f’każ ta’ tifqigħa fit-tjur fl-istess Stat Membru, fi Stat Membru ġar jew f’pajjiż terz li tista’ toħloq periklu għas-saħħa ta’ għasafar oħra maqbudin li jinżammu fiż-zoos u f’korpi, istituti jew ċentri approvati.
   3.   Skond is-sitwazzjoni epidemjoloġika speċifika, il-miżuri msemmija fil-paragrafu 1 għandhom, b’mod partikolari, jiġu diretti lejn il-prevenzjoni tal-kuntatt dirett u indirett bejn għasafar li jgħixu fl-ambjent naturali, speċjalment tjur ta’ l-ilma, u għasafar oħra maqbudin li jinżammu fiż-zoos u f’korpi, istituti jew ċentri approvati.
   Artikolu 4
   Pjanijiet ta’ tilqim preventiv
   Il-pjanijiet ta’ tilqim preventiv fir-rigward ta’ għasafar oħra maqbudin li jinżammu fiż-zoos u f’korpi, istituti jew ċentri approvati, imressqa skond l-Artikolu 56(2) tad-Direttiva 2005/94/KE għandhom jikkonformaw mar-rekwiżiti stabbiliti fl-Anness II ta’ din id-Deċiżjoni.
   Artikolu 5
   Approvazzjoni ta’ pjanijiet ta’ tilqim
   1.   Il-pjanijiet ta’ tilqim preventiv imressqa skond l-Artikolu 56(2) tad-Direttiva 2005/94/KE u mniżżla fil-Parti I ta’ l-Anness III ta’ din id-Deċiżjoni huma b’dan approvati.
   2.   Il-Kummissjoni se tippubblika l-pjanijiet ta’ tilqim preventiv approvati, imsemmija fil-paragrafu 1.
   Artikolu 6
   Disponibbiltà u tagħrif dwar pjanijiet ta’ tilqim preventiv
   1.   L-Istati Membri għandhom, qabel ma jkun introdott it-tilqim preventiv, jiġbru l-indirizz u l-post preċiżi taż-zoos u tal-korpi, istituti jew ċentri approvati, fejn se jsir it-tilqim billi jallokaw numri ta’ approvazzjoni jew reġistrazzjoni, kif xieraq, u għandhom iżommu dan it-tagħrif aġġornat.
   2.   L-Istati Membri għandhom jippreżentaw lill-Kummissjoni u lill-Istati Membri l-oħra kull sena, sa mhux aktar tard mit-30 ta’ Marzu, jew fuq talba speċifika mill-Kummissjoni, rapport dwar l-implimentazzjoni tal-pjanijiet ta’ tilqim preventiv approvati għas-sena preċedenti filwaqt li jużaw il-mudell ta’ rappurtar kif stabbilit fl-Anness IV.
   Dan ir-rapport għandu jiġi ppreżentat fil-qafas tal-Kumitat Permanenti dwar il-Katina Alimentari u s-Saħħa ta’ l-Annimali.
   3.   L-Istati Membri għandhom jgħarrfu lill-Kummissjoni b'dan li ġej:
   
               (a)
            
            
               l-emendi mħejjija lill-pjanijiet ta’ tilqim preventiv approvati tagħhom;
            
         
               (b)
            
            
               id-data ta’ tmiem it-tilqim preventiv ta’ għasafar oħra maqbudin li jinżammu fiż-zoos u f’korpi, istituti jew ċentri approvati.
            
         Artikolu 7
   Revoka
   Id-Deċiżjoni 2006/474/KE hija rrevokata.
   Artikolu 8
   Dispożizzjoni tranżitorja
   Il-pjanijiet ta’ tilqim preventiv approvati skond id-Deċiżjoni 2006/474/KE u mniżżla fil-Parti II ta’ l-Anness III ta’ din id-Deċiżjoni għandhom jitqiesu li huma approvati għall-għanijiet tad-Deċiżjoni attwali.
   Artikolu 9
   Konformità ta’ l-Istati Membri
   L-Istati Membri għandhom jieħdu l-miżuri meħtieġa biex jikkonformaw ma’ din id-Deċiżjoni. Huma għandhom jgħarrfu immedjatament lill-Kummissjoni dwar dan.
   Artikolu 10
   Destinatarji
   Din id-Deċiżjoni hija indirizzata lill-Istati Membri.
   
      Magħmula fi Brussell, 28 ta’ Awwissu 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 14.9.1992, p. 54. Id-Direttiva kif emendata l-aħħar bid-Deċiżjoni tal-Kummissjoni 2007/265/KE (ĠU L 114, 1.5.2007, p. 17).
   
      (2)  ĠU L 10, 14.1.2006, p. 16.
   
      (3)  ĠU L 187, 8.7.2006, p. 37.
   
      (4)  ĠU L 311, 28.11.2001, p. 1. Id-Direttiva kif emendata l-aħħar bid-Direttiva 2004/28/KE (ĠU L 136, 30.4.2004, p. 58).
   
      (5)  ĠU L 136, 30.4.2004, p. 1. Ir-Regolament kif emendat l-aħħar bir-Regolament (KE) Nru 1901/2006 (ĠU L 378, 27.12.2006, p. 1).
   
      (6)  ĠU L 94, 9.4.1999, p. 24.
   
      ANNESS I
      Kriterji u fatturi ta’ riskju li għandhom jitqiesu fl-applikazzjoni tal-miżuri stabbiliti fl-artikolu 3 fuq zoos u korpi, istituti jew ċentri approvati
      
               
                  1.
               
               
                  Jekk iż-zoos u l-korpi, istituti jew ċentri approvati jinsabu fuq ir-rotot migratorji ta’ l-għasafar, b’mod partikolari jekk dawn jipproċedu minn pajjiżi fejn kien hemm tifqigħat ta’ influwenza tat-tjur ta’ patoġeniċità għolja, filwaqt li jitqiesu l-isterjotip misjub u l-probabbiltà li ġew affettwati l-għasafar selvaġġi.
               
            
               
                  2.
               
               
                  Id-distanza taż-zoos u korpi, istituti jew ċentri approvati minn artijiet mistagħdra u żoni ta’ ilma bħal għadajjar, paludi, lagi jew xmajjar fejn jistgħu jinġabru t-tjur migratorji ta’ l-ilma.
               
            
               
                  3.
               
               
                  Jekk iż-zoos u korpi, istituti u ċentri approvati jinsabu f’żoni b’densità għolja ta’ għasafar migratorji, b’mod partikolari tjur ta’ l-ilma.
               
            
   
      ANNESS II
      Rekwiżiti għall-użu ta’ tilqim preventiv kif imsemmi fl-artikolu 4
      
                  1.
               
               
                  L-iskala li fuqha għandu jseħħ it-tilqim
               
               
                  It-tilqim kontra l-influwenza tat-tjur għandu jsir biss f’għasafar li jinżammu fiż-zoos u f’korpi, istituti jew ċentri approvati. L-awtorità kompetenti għandha żżomm listi ta’ zoos u korpi, istituti jew ċentri approvati għal perjodu ta’ mill-inqas ħames snin mid-data ta’ din it-tilqima.
               
            
                  2.
               
               
                  Speċi ta’ għasafar li għandhom jitlaqqmu
               
               
                  L-awtorità kompetenti għandha tiġi nnotifikata b’lista ta’ għasafar li għandhom jitlaqqmu flimkien ma’ l-identifikazzjoni individwali u għandha żżommha għal mill-inqas ħames snin mid-data tat-tilqima.
               
            
                  3.
               
               
                  Dewmien tat-tilqima
               
               
                  
                              (a)
                           
                           
                              L-għasafar li se jitlaqqmu fiż-zoos u f’korpi, istituti jew ċentri approvati għandhom jitlaqqmu malajr kemm jista’ jkun.
                           
                        
                              (b)
                           
                           
                              Il-frieħ, l-għasafar li jiddaħħlu għall-ewwel darba u l-għasafar li nstab li kellhom reazzjoni immunitarja insuffiċjenti għandhom jiġu mlaqqma wkoll.
                           
                        
                              (c)
                           
                           
                              Huwa rrakkomandat tilqim mill-ġdid kull sena biex tinżamm l-immunità ta’ l-għasafar.
                           
                        
            
                  4.
               
               
                  Rekwiżiti speċifiċi għal ċaqliq ta’ għasafar
               
               
                  
                              (a)
                           
                           
                              L-għasafar imlaqqma li jinżammu f’korpi, istituti jew ċentri approvati inklużi zoos approvati skond id-Direttiva 92/65/KEE fejn isir it-tilqim jistgħu jintbagħtu f’korpi, istituti jew ċentri approvati fi Stati Membri oħra bil-kundizzjoni li huma jilħqu r-rekwiżiti stabbiliti f’din id-Deċiżjoni u jkunu akkumpanjati b'ċertifikat tas-saħħa kif stipulat fil-Parti 3 ta’ l-Anness E tad-Direttiva 92/65/KEE, fejn taħt il-punt II.5. għandu jiġi ċċertifikat dan li ġej:
                              “L-għasafar jikkonformaw mad-Deċiżjoni 2007/598/KE tlaqqmu kontra l-influwenza tat-tjur fil- … (data) bil-vaċċin … (isem)”.
                           
                        
                              (b)
                           
                           
                              L-għasafar imlaqqma li jinżammu f'zoos li mhumiex approvati skond id-Direttiva 92/65/KEE fejn isir it-tilqim, jistgħu jintbagħtu fi Stati Membri oħra wara awtorizzazzjoni mill-Istat Membru ta’ destinazzjoni bil-kundizzjoni li huma jilħqu r-rekwiżiti stabbiliti f’din id-Deċiżjoni u jkunu akkumpanjati b'ċertifikat tas-saħħa kif stipulat fil-Parti 1 ta’ l-Anness E tad-Direttiva 92/65/KEE li magħha se jiżdiedu l-kelmiet li ġejjin fl-aħħar tal-punt II.3.2.:
                              “L-għasafar jikkonformaw mad-Deċiżjoni 2007/598/KE u tlaqqmu kontra l-influwenza tat-tjur fil- … (data) bil-vaċċin … (isem)”.
                           
                        
                              (c)
                           
                           
                              Meta t-tilqim ta’ l-għasafar li jinżammu fiż-zoos, f’korpi, istituti jew ċentri approvati ma jibqax jiġi applikat, il-kundizzjonijiet għaċ-ċaqliq stipulati fil-punti (a) u (b) għandhom jinżammu għal perjodu ta’ tnax-il xahar mid-data tat-tilqima ta’ l-aħħar għasfur.
                           
                        
            
                  5.
               
               
                  Identifikazzjoni speċjali u reġistrazzjoni speċjali ta’ l-għasafar imlaqqma
               
               
                  L-għasafar imlaqqma għandhom ikunu identifikabbli individwalment u r-reġistri ta’ l-identità ta’ dawn l-għasafar għandhom ikunu annotati b’mod ċar kif inhu xieraq. Identifikazzjoni li ma titħassarx ta’ l-għasafar l-oħra maqbudin li tindika li dawn tlaqqmu għandha tiġi applikata fil-ħin tat-tilqima kull meta jkun possibbli.
               
            
                  6.
               
               
                  Eżekuzzjoni tal-kampanja ta’ tilqim
               
               
                  
                              (a)
                           
                           
                              It-tilqim għandu jsir taħt is-sorveljanza ta’ veterinarju u għandu jkun hemm miżuri meħtieġa biex jiġi evitat it-tixrid possibbli tal-vajrus.
                           
                        
                              (b)
                           
                           
                              Reġistrazzjoni bil-miktub dwar l-għadd ta’ għasafar imlaqqma u l-għadd ta’ dożi ta’ vaċċini użati għandha tiġi kkomunikata lill-awtorità kompetenti wara li jsir it-tilqim u minn hemm 'il quddiem kull xahar, jekk aktar għasafar kif imsemmi fil-punt 3(b) jiġu mlaqqma.
                           
                        
                              (c)
                           
                           
                              Kull meta jkun possibbli kampjuni tad-demm minn 10 % ta’ l-għasafar għandhom jittieħdu qabel u għall-inqas 30 jum mid-data ta’ kull tilqima għal ittestjar seroloġiku għall-influwenza tat-tjur. Għandha tinżamm reġistrazzjoni tar-riżultati tat-test għal mill-inqas ħames snin mid-data tat-tilqim.
                           
                        
            
                  7.
               
               
                  Il-vaċċin li għandu jintuża
               
               
                  Il-vaċċin inattiv li għandu jintuża jrid jiġi fformulat kif xieraq u jkun effettiv kontra l-vajrus ta’ l-influwenza tat-tjur ta’ patoġeniċità għolja tas-sottotip H5 jew H7 jew it-tnejn. Għandu jintuża skond l-istruzzjonijiet tal-manifattur u/jew l-awtoritajiet veterinarji.
               
            
   
      ANNESS III
      Listi ta’ pjanijiet ta’ tilqim preventiv approvati għall-għasafar li jinżammu fiż-zoos u f’korpi, istituti jew ċentri approvati
      Parti I:
      Pjanijiet ta’ tilqim preventiv approvati mid-Deċiżjoni u msemmija fl-Artikolu 5(1)
      
      
                  Kodiċi
               
               
                  Stat Membru
               
               
                  Data ta’ sottomissjoni tal-pjan
               
            
                  BE
               
               
                  Il-Belġju
               
               
                  22 ta’ Marzu 2007
               
            
                  ES
               
               
                  Spanja
               
               
                  27 ta’ Ġunju 2007
               
            
                  FR
               
               
                  Franza
               
               
                  4 ta’ Jannar 2007
               
            
                  SE
               
               
                  L-Iżvezja
               
               
                  7 ta’ Marzu 2007
               
            
                  UK
               
               
                  Ir-Renju Unit
               
               
                  27 ta’ Ġunju 2007
               
            
         
      Parti II:
      Pjanijiet ta’ tilqim preventiv approvati skond id-Deċiżjoni 2006/474/KE u msemmija fl-Artikolu 8 tad-Deċiżjoni attwali
      
      
                  Kodiċi
               
               
                  Stat Membru
               
               
                  Data ta’ sottomissjoni
               
            
                  CZ
               
               
                  Ir-Repubblika Ċeka
               
               
                  21 ta’ Marzu 2006
               
            
                  DK
               
               
                  Id-Danimarka
               
               
                  20 ta’ Frar 2006
               
            
                  DE
               
               
                  Il-Ġermanja
               
               
                  31 ta’ Marzu 2006
               
            
                  EE
               
               
                  L-Estonja
               
               
                  6 ta’ Marzu 2006
               
            
                  IE
               
               
                  L-Irlanda
               
               
                  6 ta’ Marzu 2006
               
            
                  IT
               
               
                  L-Italja
               
               
                  6 ta’ Marzu 2006
               
            
                  LV
               
               
                  Il-Latvja
               
               
                  28 ta’ Frar 2006
               
            
                  LT
               
               
                  Il-Litwanja
               
               
                  6 ta’ Marzu 2006
               
            
                  HU
               
               
                  L-Ungerija
               
               
                  1 ta’ Marzu 2006
               
            
                  NL
               
               
                  L-Olanda
               
               
                  16 ta’ Novembru 2005
               
            
                  AT
               
               
                  L-Awstrija
               
               
                  21 ta’ April 2006
               
            
                  PT
               
               
                  Il-Portugall
               
               
                  29 ta’ Novembru 2005
               
            
   
      ANNESS IV
      Mudell ta’ rappurtar għall-implimentazzjoni tal-pjanijiet ta’ tilqim preventiv approvati msemmija fl-artikolu 6(2)
      
                  Tagħrif ġenerali
               
            
                  Pajjiż
               
               
                  Zoo
               
               
                  Vaċċin
               
               
                  Rotta
                  (speċifika jekk differenti fi speċi differenti)
               
               
                  Sistema użata ta’ Piż – Doża
                  (Piż reali/stmat/medju ta’ l-ispeċi)
               
               
                  Intervall tal-vaċċin
               
               
                  Intervall mill-aħħar tilqima sal-ġbir ta’ demm wara t-tilqima
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  
                     Titre ta’ l-antikorp tas-serum HI
               
            
                  Isem bl-Ingliż/isem lokali
               
               
                  
                     Isem bil-Latin
                  
               
               
                  Ordni Tassonomika
               
               
                  Identifikazzjoni individwali
               
               
                  Vaċċin
                  Doża (ml)
               
               
                  Qabel it-tilqima
               
               
                  Wara l-ewwel tilqima
               
               
                  Wara t-tieni tilqima
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  Effetti Individwali avversi
               
               
                  Mortalità
               
            
                  Lokali
               
               
                  Ġenerali
               
               
                  Diretta
                  (qbid/kontroll)
               
               
                  Ittardjata
                  (speċifika l-kawża tal-mewt)
               
            
                   
               
               
                   
               
               
                   
               
               
                   
               
            
         
      
                  Tagħrif meħtieġ mil-Laboratorju
               
            
                  Varjant tal-vajrus tal-vaċċin
               
               
                  Antiġeni (varjanti tal-vajrus) użati fit-test HI
               
               
                  Punt ta’ waqfien jew end-titre użat biex titkejjel l-effettività tal-vaċċin
               
               
                  Serum ta’ referenza użat
               
               
                  (referenza għal)
                  Metodoloġija